O‘zbekiston tashqi ishlar vazirining o‘rinbosari va Kuvayt kompaniyasi raisi qo‘shma loyihalarni amalga oshirish masalasini ishlab chiqish bo‘yicha dastlabki kelishuvlarga erishdi. Foto: Dunyo O‘zbekiston tashqi ishlar vaziri o‘rinbosari Bahrom A’loyev "Royal Mining Group" kompaniyasi (Kuvayt) raisi Iad Al-Solihni qabul qildi. Uchrashuvda O‘zbekiston va mazkur kompaniya o‘rtasida hamkorlikni yo‘lga qo‘yish imkoniyatlari ko‘rib chiqildi. Mamlakat iqtisodiyotiga Kuvayt investitsiyalarini jalb etishga alohida e’tibor qaratildi. Tog‘-kon sanoati, tibbiyot, farmatsevtika, qurilish materiallari sohalarida qo‘shma loyihalarni amalga oshirish masalasini ishlab chiqish bo‘yicha dastlabki kelishuvlarga erishildi.